Endang Rahayu Sedyaningsih

Endang Rahayu Sedyaningsih (1 Februari 1955 – 2 Mèi 2012) panèka Mentri Kasèhadhân è Kabinèt Indonèsia Bersatu II sè ajâbhât sajjhek 22 Oktober 2009 kantos 30 April 2012. Sabelumma, panèka pèrna ajâbhât mènangka Kopala Pusat Panalitiyan bân Pangâmbângan Biomèdis sarta Farmasi, Badan Panalitiyan bân Pangâmbângan Departemèn Kasèhadhân.

Endang maollè ghellâr sarjana è taon 1979 ḍâri Fakultas Koḍokteran Universitas Indonesia sarta ghellâr magister bân doktor ḍâri Harvard School of Public Health.

 Karir 
Endang molaè karèrra è taon 1979 mènangka ḍokter è Rumah Sakit Pertamina Jakarta. Panèka agabung è palayan kasèhadhân masarakat è taon 1980 bân alako è daèra sè palosok mènangka Kopala Puskesmas Waipare è Nusa Tenggara Tèmor salama tèllo' taon.

 Kaodiân Pribadi 
Endang panèka pottra palèng seppo ḍâri pasangan Sudjiran Resosudarmo sareng Satimah Mardjana. Lakèna asmana Reanny Mamahit (Dhirèktur RSUD Tangerang) sarta aghâḍhuwi dhuwâ' pottra lake' bân sèttong pottra bini'. Pottra sè kapèng sèttong asmana Arinanda Wailan Mamahit, pottra sè kapèng dhuwâ asmana Awandha Raspati Mamahit, sarta pottra bini' sè palèng kènnè' asmana Rayinda Raumanen Mamahit.

È tangghâl 2 Mei 2012, Endang sèdhâ polana panyakè' kankèr paru-paru stadium tèngghi è omor 57 taon è RSCM, sakitar pokol 11.41 WIB.

 Sombher